**JUOKSLAHDEN KOULU MUISTIO**

**OPISKELUHUOLTORYHMÄN PALAVERI**

**AIKA 25.8.2016 klo 14.00**

**PAIKKA Juokslahden koulu**

LÄSNÄ Soile Kukkonen, Pekka Koivuniemi, Unna Mommo, Isa-Maria Hiltunen, Tarja Naaralainen, Heli Mäkinen, Hanna Pääkylä, Tiina Isosaari, Kristiina Soikkeli, Sari Haapanen

1. Puheenjohtaja Soile Kukkonen avasi palaverin. Yhteisöllisen opiskeluhuoltoryhmän palaverien muistiot kirjataan koulun peda.net-sivuille. peda.net/jamsa/perusopetus/juokslahti
2. Syksyn koulutyö on alkanut ja opiskelu on käynnistynyt luokissa. Uudet kouluyhteisön jäsenet ovat tutustuneet elokuun aikana koulun käytänteisiin. Kodin ja koulun välinen yhteistyö on myös käynnistynyt. Koululla on ollut käytössä perinteitä, jotka ovat osaltaan luoneet kouluun mukavaa ilmapiiriä. Perinteiksi ovat muodostuneet esim. 5.-6. luokkalaisten järjestäjinä toimiminen ruokailussa ja järjestäjien hoitamat välituntisoitot. Perinteitä jatketaan myös tänä lukuvuonna.
3. Juokslahden yhteisöllisen opiskeluhuoltoryhmän kokoontumisajat ja aiheet.

25.8 Yhteisöllisen opiskeluhuoltosuunnitelman valmistelu

29.9 Yleinen keskustelu 1.-6. luokat ja valmistavan opetuksen luokka. Koululääkäri Virpi Merikallio osallistuu palaveriin.

27.10 Yleinen keskustelu 1.-2. luokat ja valmistavan opetuksen luokka

24.11 Yleinen keskustelu 3.-4. luokat ja 5.-6. luokat

1. Yksilökohtaisen monialaisen asiantuntijapalaverin kirjaus

Opiskeluhuoltokertomus on Wilmassa ”oppilaan tuki” -sivulla. Monialaiset asiantuntijapalaverit, jotka eivät liity ainoastaan oppilaan pedagogisen tuen järjestämiseen, kirjataan opiskelijakohtaiseen asiantuntijaryhmän muistioon. Asiantuntijapalaverissa sovitaan ja kirjataan opiskeluhuoltokertomukseen käynnistämisen syy, asian vireillepanija, päiväys, aihe, toimenpiteet asian hoitamiseksi, tukitoimet, jatkotoimet ja henkilöt, joille sovittua tietoa voidaan antaa. Asiantuntijapalavereissa on sovittava vastuuhenkilö, joka hoitaa kirjaamisen. Muut asiantuntijaryhmän jäsenet voivat tehdä opiskeluhuoltokertomukseen kirjauksia esim. puhelinkeskusteluista.

Monialaisessa asiantuntijapalaverissa on oppilaan ja/tai huoltajan täytettävä oppilaan/huoltajan suostumuskaavake. Suostumuskaavakkeita saa tulostettua koulun peda.net-sivuilta.

1. Paunun alueen opiskeluhuoltosuunnitelma on luettavissa koulun peda.net-sivuilla.
2. Kouluterveydenhoitaja Kristiina Soikkeli on koululla aina parittoman viikon torstain klo 8.30–11.00.
3. Koululääkäri Virpi Merikallio aloittaa 5.-luokkalaisten lääkärintarkastukset 23.9.2016. Kouluterveydenhoitaja ottaa yhteyttä oppilaisiin ja huoltajiin aikojen sopimiseksi.
4. Erityisopettaja Hanna Pääkylä on koululla maanantaisin ja tiistaisin. Erityisopettaja Heli Mäkinen on koululla keskiviikkoisin, torstaisin ja perjantaisin. Samanaikaisopettaja Janne Isotalo on koululla maanantaisin.
5. Koulukuraattori ja koulupsykologi toimivat oppilaiden ja kouluyhteisön tukena opiskeluhuollon palveluiden mukaisesti.
6. Opiskeluhuoltoryhmässä pohdittiin oppilaille yhteisen oppitunnin järjestämistä liittyen koulun sääntöihin.
7. Puheenjohtaja Soile Kukkonen päätti palaverin. Seuraava yhteisöllinen opiskeluhuoltopalaveri on 29.9 klo 14.00